ועדת החינוך, התרבות והספורט, כנסת 17, פרוטוקול מספר 248, 2007-07-11 09:00

מיכאל מלכיאור: בוקר טוב, אני פותח את הישיבה.

מיכאל מלכיאור: הזמנו את המשרדים לישיבה היום כי קיבלנו בקשה מחברת הכנסת ליה שמטוב להצמיד את הצעת החוק שלה כדי שנוכל לאשר אותה בקריאה ראשונה, כמו שאישרנו את החוק של חברת הכנסת רונית תירוש.

מיכאל מלכיאור: הם מדברים על דברים קצת שונים, אבל היא מוכנה לקבל על עצמה שהצעת החוק שאישרנו לחברת הכנסת תירוש – ככתבה וכלשונה – נאשר גם לה.

מיכאל מלכיאור: דיברנו על זה לפני פחות משבוע, ויש לנו חוקים ששוכבים הרבה זמן, לכן אני לא פותח שום דבר לדיון.

מיכאל מלכיאור: אחר כך הבנתי שחבר הכנסת טאהא רוצה אותו דבר.

מיכאל מלכיאור: אני לא דן בזה.

מיכאל מלכיאור: יש פה חוקים שונים; אנחנו דנים על חוקים של הגן, אנחנו דנים על גודל כיתות.

מיכאל מלכיאור: חברת הכנסת ליה שמטוב, כולנו מתכנסים ב-9:00 בגללך, אבל את לא פה.

ליה שמטוב: השעה 9:05.

מיכאל מלכיאור: זה לא 9:05.

מיכאל מלכיאור: יש לנו ישיבה אחרת בשעה 9:15, זה לא בסדר.

מיכאל מלכיאור: אני חוזר על הדברים שאמרתי.

מיכאל מלכיאור: בוועדה אנחנו מטפלים בחוקים שונים, שאני לא יודע אם הם יעברו בסופו של דבר או לא - נילחם שיעברו אבל יש פה הוצאה רצינית וברור שיש פה אינטרסים, לגיטימיים, של משרד האוצר מול האינטרסים – שלדעתי הם עוד יותר לגיטימיים - של החינוך.

מיכאל מלכיאור: נילחם בשביל זה, אבל אנחנו מטפלים בהצעת חוק אחת שמטפלת בגני ילדים, הצעת חוק אחרת שמטפלת בלימוד מיומנות יסוד בגן חובה וכיתות א', ב'.

מיכאל מלכיאור: זה חוק שטיפלנו בו ושכבר עבר.

מיכאל מלכיאור: חלוקת כיתות זה באותה רוח זה באותה רוח של חלוקה בכיתות הנמוכות, בהן לומדים את מיומנויות היסוד.

מיכאל מלכיאור: אחר כך יש לנו חוק אחר, שמטפל מכיתה א' עד כיתה י"ב בצמצום מספר הילדים.

מיכאל מלכיאור: מצמצמים במדרג של 12 שנה מ-40 ל-28 ילדים.

מרב ישראלי: בסופו של דבר בבית ספר יסודי יהיו 28 ילדים בכיתה ובחטיבה העליונה 32 ילדים.

מיכאל מלכיאור: זה הולך בצורה הדרגתית, כל שנה ילד אחד פחות עד שמגיעים למספר 32 או 28.

מיכאל מלכיאור: אני לא פותח את הדיון מחדש בהצעות החוק הראויות שלכם.

מיכאל מלכיאור: אני מוכן לפתוח דיון על זה, אבל אני לא יכול לעשות את זה עכשיו.

מיכאל מלכיאור: אם אתם רוצים שזה יבוא עכשיו, זה לקחת את החוק שכבר הכנו לקריאה ראשונה – הוא עוד לא עלה לקריאה ראשונה כי המתנו לכם - בדיוק ככתבו וכלשונו, לא משנים מילה.

מיכאל מלכיאור: אם אתם אומרים שזה החוק, שהחוק שלכם הוא כמו החוק של רונית תירוש, שחתמו עליו הרבה חברי-כנסת, ניקח את החוקים שלכם ונצמיד אותם בהמשך הטיפול שלנו.

מיכאל מלכיאור: זה מה שאתם רוצים?

ואסל טאהא: כן.

מרב ישראלי: ההצעה היא שבסופו של דבר בבית הספר היסודי יהיו 28 ילדים ובחטיבת הביניים ובחטיבה העליונה יהיו 32 תלמידים.

מרב ישראלי: ההתחלה היא בשנת הלימודים תשס"ט, שאז מתחילים עם 39 ילדים ויורדים כל שנה באחד עד שמגיעים למספר הזה.

מרב ישראלי: זאת הצעת החוק בגדול.

ואסל טאהא: מקובל.

מרב ישראלי: התקציביות זהה, כמובן.

ריקי הרמן: רק נציין שיש עמדת ממשלה שמתנגדת גם להצעת החוק 1882 וגם לשתי הצעות החוק האלה.

מיכאל מלכיאור: עכשיו זה יהיה אותו אז ברור שיותר קל לממשלה להתנגד, כי אתם יכולים לרכז את כל ההתנגדות להצעה אחת ולא צריך לפזר את זה על פני הצעות שונות.

מיכאל מלכיאור: אנחנו מקלים עליכם את העבודה יום-יום, שעה-שעה.

מרב ישראלי: ההערכה של האוצר לגבי עלות החוק היא שישה מיליארד שקלים.

מרב ישראלי: רונית תירוש חישבה את זה קצת אחרת, וההערכה שלה היא ארבעה מיליארד שקלים.

מיכאל מלכיאור: אבל זה מתחלק על פני 12 שנה.

יהודית גידלי: בכל מקרה זה יותר מחמישה מיליון.

מיכאל מלכיאור: זה תקציבי והממשלה מתנגדת.

מיכאל מלכיאור: אני רוצה להצביע.

מיכאל מלכיאור: שניכם בעלי זכות הצבעה בגלל שאתם מחליפים חברים אחרים בוועדה.

מיכאל מלכיאור: חברת הכנסת שמטוב, את מחליפה את אלכס מילר וחבר הכנסת טאהא מחליף את חבר-הכנסת ג'מאל זחאלקה ולכן שניכם בעלי זכות הצבעה.

מיכאל מלכיאור: אנחנו מצביעים על נוסח מאוחד של שתי הצעות החוק עם הצעת החוק של חברת הכנסת רונית תירוש.

מיכאל מלכיאור: מי בעד לקריאה ראשונה?

מיכאל מלכיאור: הצבעה בעד – פה אחד נגד – אין נמנעים - אין הנוסח המאוחד התקבל.

מיכאל מלכיאור: בעד – פה אחד, אין מתנגדים ואין נמנעים.

מיכאל מלכיאור: אני מאוד מודה לכם ולנציגי משרדי הממשלה שהגיעו.